شەفەق
نیوز/ پۆلیس فیدراڵی، ئمڕوو چوارشەممە، خەوەردا ک ٤ تیرۆرست دەسگیر کردیە، ئەو تیرۆریستە
ک نازناوی "ئەبو جەراح"ە هاناویان، ئەوەیش وە ئۆپراسیۆنیگ ئەمنی لە بەغداد.
پۆلیس
لە بەیاننامەیگ وت: تەقەلایگ ئەمنی هاوبەش و جیاواز، رەسیە دەسگیرکردن ٤ تیرۆریست لەوانەگ
وەگورەی مادەی ٤/تیرۆر داوا کریانە، لەناویان کەسیگ وەناناو (ئەبو جەراح) بوی ک یەکیگە
لە سەرکردەیل چەتەیل تیرۆری لە سەربازگەی ئەبو حەمزە موهاجر، ک ئەرا هەواڵگری و دژەتیرۆر
ئەنبار داوا کریاگە.
بەیاننامەگە
وتیش: لە بنەمای زانیاریەیل هویردیگ هەناێ لەبان ری زیارەتچیەیل بوینە نزیک ناوچەی
دۆرە دەسگیر کریان.
مەفرەزەیل
هەواڵگری سەربازی لە فیرقەی ٦ و ١٦ و ١٠ وە هاوکاری وەرد هەواڵگری وهیزەیل ئەو فیرقەیلە،
توەنستن سێ تیرۆریست لە بادووش لە نەینەوا و فەلوجە لە ئەنبار و ئیبراهیم بن عەلی لە
بەغداد دەسگیر بکەن.
